懵仔魚

懵仔魚，中文學名叫海鱺，係一種分佈廣泛嘅鹹水魚，呢種魚自成一科，即係海鱺科唯一嘅屬海鱺屬之下只有佢一種魚。至於海鱺科嘅歸屬，傳統上放喺鱸形目，但近來有觀點認爲應該放喺鰺形目之下，呢個目歸。不過可以確定呢種魚歸輻鰭魚綱新鰭亞綱真骨下綱。

名 
呢種魚之所以嗌做「懵仔魚」，係因爲佢頭扁嘴闊，擘開口時懵口懵面噉，所以嗌做「懵仔魚」。亦有人話係因爲佢亂舂懵撞，人捉佢好易，所以有噉嘅名。另外亦嗌做懵仲、魚仲。喺內地，因爲呢種魚嘅樣似部軍艦仔，所以嗌做軍曹魚。喺臺灣啲鶴佬話叫做海麗仔，又寫做海鱺。

分佈同棲息 

懵仔魚通常單獨嘅，除咗每年繁殖時會歸聚一處外，仲會有時聚集喺珊瑚礁、沈船殼、港口、浮標、同海洋綠洲。佢係淺海魚，不過佢可以去河口同紅樹林度搵嘢食。

佢可以喺東西大西洋嘅熱帶暖水海域度搵見，尤其係加勒比，同埋喺印度-太平洋，除咗印度、澳洲同日本。佢係廣温生物，即係受得落好大嘅溫度範圍，自1.6～32.2℃。佢亦係廣鹽生物，生活嘅鹽度喺5到44.5 ppt。

攷 

類:鱸形目
類:食用魚